作者：史达祖
词牌/韵律：龙吟曲・水龙吟

paragraphs: 梦回虚白初生，便凝冷月通窗户。
不知夜久，都无人见，玉妃起舞。
银界回天，琼田易地，晃然非故。
想儿童健意，生愁齐色，情频在、窥帘处。
一片樵林钓浦。
是天教、王维画取。
未如授简，先将高兴，收归妙句。
江路梅愁，灞陵人老，又骑驴去。
过章台，记得春风乍见，倚帘吹絮。